cyanic-selkie/wikianc huggingface dataset:
Իրավունք
Իրավունք և պատասխանատվություն
Ի՞նչ է իրավունքը։ «Իրավ» նշանակում է ճշմարիտ, իրոք։ Ուրեմն, իրավունք բառը նշանակում է ճշմարիտ, իրավացի, արդար լինելը։ Որոշ լեզուներում, օրինակ` ռուսերենում և անգլերենում, իրավունք բառը նշանակում է «աջ», այսինքն` արդար, անխարդախ։ «Իրավունք» բառն օգտագործվում է եզակի և հոգնակի թվերով։ Որպես եզակի իրավունք, այն նշանակում է համակարգ, որտեղ ամեն ինչ, անգամ պետական բարձրագույն իշխանությունը ենթարկվում են իրավական պահանջներին։ Այս իմաստով հասարակագետները խոսում են իրավունքի գերակայությոան մասին։ Բառն օգտագործվում է հոգնակի թվով մարդու իրավունքների մասին խոսելիս։ Այս առումից իրավունքը շատ մոտ է ազատությանը, և մարդու իրավունքներն ու ազատություները համարյա հոմանիշներ են։ Իսկ ի՞նչ կապ ունի իրավունքը պատախանատվության հետ։ Իրավունքը և պատասխանատվությունը նույն մետաղադրամի տարբեր կողմերն են։ Միայն իրենց իրավունքների մասին աղաղակող մարդիկ երբեմն մոռանում են, որ իրավունքները ծնում են նաև պատասխանատվություն, իսկ պատասխանատվության իրականացումը ծնում է իրավունք։ Իսկ ի՞նչ է պատասխանատվությունը։ Պատասխանատվության խնդիրն առաջ է այն հասարակություններում, որոնցու կան ազատ անհատներ։ Պատասխանատու լինել`նշանակում է գիտակցել ու հիմնավորել սեփական գործողություններն ու դրանց հետևանքները։
Իրավական համակարգ
Իրավունքը ներառում է բազմաթիվ իրավական համակարգեր, որոնք իրարից տարբերվում են որոշակի առանձնահատկություններով։ Նեղ իմաստով իրավական համակարգը որոշակի պետության իրավունքն է՝ ազգային իրավական համակարգը։ Լայն իմաստով այս կատեգորիան ներառում է համանման իրավական հատկանիշներ ունեցող իրավական ընտանիքներ։
Իրավական համակարգերի դասակարգման համար հիմք են ընդունվում հետևյալ չափորոշիչները. Հաշվի առնելով այս, ընդունված է իրավական համակարգերի հետևայլ դասակարգումը.
Իրավունքի համակարգ
Իրավունքի համակարգը օբյեկտիվորեն գոյություն ունեցող իրավունքի ներքին կառուցվածքն է, որը բաժանվում է. Իրավական նորմը իրավունքի համակարգի սկզբնական տարրն է։ Այն իրենից ներկայացնում է համապարտադիր վարքագծի կանոն, որով կարգավորվում են հասարակական հարաբերությունները։ Իրավական նորմը պաշտպանվում է պետական հարկադրանքի ուժով։ Իրավական նորմերը իրավական համակարգում տարանջատված ձևով գոյություն չունեն, դրանք միավորվում են ելնելով իրենց առարկայական նշանակությունից և ձևավորում են ավելի ընդհանրական կազմավորումներ՝ իրավունքի ինստիտուտներ։
Իրավունքի ինստիտուտը իրավական նորմերի համակցություն է, որը կարգավորում է հասարակական հարաբերությունների առանձին խումբ՝ համասեռ հասարակական հարաբերություններ։
Իրավունքի ենթաճյուղը իրավունքի մի քանի ինստիտուտների համախմբվածություն է այս կամ այն իրավունքի ճյուղում։
Իրավունքի ճյուղն իրենից ներկայացնում է իրավական նորմերի համակցություն, որը կարգավորում է հասարակական հարաբերությունների որոշակի բնագավառ։
Արտաքին հղումներ
* Կատեգորիա:Հասարակություն Կատեգորիա:Սոցիալական փիլիսոփայության հասկացություններ Կատեգորիա:Հիմնական թեմատիկ հոդվածներ
Պոկլոն (հուշահամալիր, Սալսկ)
«Պոկլոն» (Мемориальный ансамбль «Поклон»), հուշահամալիր ՌԴ Ռոստովի մարզի Սալսկ քաղաքի Ազատության հրապարակում։
Պատմություն
1918 թվականի ապրիլի 23-ին ներկայիս հուշահամալիրի գտնվելու վայրում տեղի է ունեցել սգո հանրահավաք` նվիրված Սալսկի առաջին կարմիրբանակայիններին, որոնք ապրիլի 20-22-ին սպանվել էին Սրեդնի Եգորլիկ գյուղի մոտ` խորհրդային իշխանության համար մղվող մարտերում։ Սկզբնապես եղբայրական գերեզմանին տեղադրված էր փայտե բրգաձև հուշարձան։
Հայրենական մեծ պատերազմի ժամանակ եղբայրական գերեզմանում թաղվել են Խորհրդային բանակի զինվորներ, որոնք զոհվել են 1942 թվականին Սալսկի պաշտպանության ժամանակ և մեկ տարի անց նրա ազատագրման ժամանակ։
1947 թվականին եղբայրական գերեզմանում կատարվել են բարեկարգման աշխատանքներ, նրա վրա դրվել է զինվորի գիպսե քանդակ։ Գագաթին աստղով և «Հավերժ փառք Հայրենիքի համար մղված մարտերում ընկած հերոսներին» մակագրությամբ բուրգին ամրացվել է գիպսե պսակ։
1967 թվականին իրականացվել է համալիրի վերակառուցում, և այն ձեռք է բերել իր ժամանակակից տեսքը։ Համալիրի քանդակագործը Վ. Լ. Գլուխովն է, ճարտարապետը` Բ. Վ. Իգնատենկոն, երկուսն էլ Սալսկի բնակիչներ։ Հուշահամալիրը բաց վարդագույն մարմարի փշրանքներից 7-մետրանոց կոթող է, որն ամրացված է հողե բլրակի վրա։ 1975 թվականին եղբայրական գերեզմանին, բլրակի հետևում, տեղադրվել է ինը շիրմաքար։ Նրանց ամրացվել են ուրալյան սպիտակ մարմարից սալեր, որոնց վրա փորագրված են թաղված 177 զինվորների ազգանունները։
1981 թվականին եղբայրական գերեզմանի մոտ թաղվել է Խորհրդային Միության հերոս, Սալսկի բնակիչ Բորիս Տերենտևը։
Հաղթանակի 60-ամյա հոբելյանի առթիվ դեպի հուշարձան գնացող ծառուղում տեղադրվեցին Խորհրդային Միության հերոս սալսկցիների վերակառուցված բարձրաքանդակները։
Հղումներ
Կատեգորիա:Ռոստովի մարզի հուշարձաններ
Վյաչեսլավ Կարպինսկի
Վյաչեսլավ Ալեքսեևիչ Կարպինսկի (Вячеслав Алексеевич Карпинский, ), Ռուսաստանում հեղափոխական շարժման գործիչ, հրապարակախոս, տնտեսագիտական գիտությունների դոկտոր, սոցիալիստական աշխատանքի հերոս (1962), ԽՄԿԿ անդամ (1898)։ Խարկովում «Բանվոր դասակարգի ազատագրության պայքարի միության» (1902 թվականի վերջին) հիմնադիրներից։
Նաբերեժնիե Չելնիի պատկերասրահ
Նաբերեժնիե Չելնիի պատկերասրահ (Набережночелнинская картинная галерея), մշակույթին և արվեստին վերաբերող համայնքային հաստատություն Նաբերեժնիե Չելնի քաղաքում, որտեղ պահվում են գեղարվեստական արժեքներ, կիրառական, դեկորատիվ արվեստի և ժողովրդական արվեստի ստեղծագործություններ։ Պատկերասրահի պահեստային տարածքը կազմում է 400 մ², այցելուների տարեկան թիվը 55539 մարդ է ։
Վյաչեսլավ Կարպինսկի
1904 թվականին տարագրվել է։ Ժնևում, Վլադիմիր Լենինի ղեկավարությամբ, աշխատել է «Վպերյոդ» («Вперёд») և «Պրոլետարի» («Пролетарий») թերթերում, աշխատակցել «Պրավդա»-ին։ Հոկտեմբերյան հեղափոխությունից հետո եղել է համառուսաստանյան ԿԳԿ ագիտհրահանգչական բաժնի վարիչ, 1918-1927 թվականներին՝ «Պրավդա» թերթի, այլ թերթերի և ամսագրերի խմբագրական կոլեկտիվների անդամ, «Բեդնոտա» («Беднота») թերթի խմբագիր։ 1937 թվականից անցել է գիտական և պրոպագանդիստական աշխատանքի։ Վլադիմիր Լենինի, ԽՄԿԿ պատմության և Խորհրդային Միության մասին գրքերի հեղինակ է, պարգևատրվել է Լենինի երեք շքանշանով։
Ծանոթագրություններ
Կատեգորիա:Ռուս հեղափոխականներ Կատեգորիա:ԽՄԿԿ անդամներ Կատեգորիա:Ռուս հրապարակախոսներ Կատեգորիա:Ռուս տնտեսագետներ Կատեգորիա:Նովոդևիչյան գերեզմանատանը թաղվածներ Կատեգորիա:Խորհրդային խմբագիրներ Կատեգորիա:Տնտեսագիտական գիտությունների դոկտորներ Կատեգորիա:Խարկովի ազգային համալսարանի շրջանավարտներ
Նաբերեժնիե Չելնիի պատկերասրահ
Պատմություն
Նաբերեժնիե Չելնիի պատկերասրահը ստեղծվել է 1980 թվականին որպես Թաթարստանի կերպարվեստի պետական թանգարանի մասնաճյուղ ։
Պատկերասրահի ֆոնդեր
Պատկերասրահի հիմնական ֆոնդը ներառում է Թաթարստանի կերպարվեստի պետական թանգարանին պատկանող բնօրինակ հուշարձաններ, իսկ 2006 թվականից պատկերասրահում ձևավորել են սեփական միջոցներ։ Հիմնական ֆոնդի ընդհանուր քանակը կազմում է 672 միավոր ։ Ամենաարժեքավոր հավաքածուներն են`1950-2008 թվականների գեղանկարների, գրաֆիկայի հավաքածուներ, քանդակներ, արևմտաեվրոպական արվեստի գործերի ֆաքսիմիլային վերարտադրումներ։
Պատկերասրահի գործունեություն
Պատկերասրահի հիմնական գործառույթներն են ՝
Բուլտեյ
Բնակչությունը կազմում է 1260 մարդ (2008 թվականի տվյալներով), բնակչության խտությունը կազմում է 12 մարդ/կմ²։ Զբաղեցնում է 97 կմ² մակերես տարածք։ Փոստային ինդեքսն է՝ 7010։ Հեռախոսային կոդը՝ 079։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի քաղաքներ Կատեգորիա:Սարդինիայի քաղաքներ Կատեգորիա:Իտալիայի բնակավայրեր
Բեռլինի մայր տաճար
Հանդիսավոր բացումը կազմակերպվել է 1993 թվականի հունիսի 6-ին։ Այցելուների համար բացվել է նաև Գոգենցոլերների տոհմական դամբարանը, ուր ներկայացված են 89 հանգուցյալներից 70-ի տապանները, այդ թվում՝ մեծ կյուրֆյուրստ Ֆրիդրիխ Վիլհելմ Առաջինի և նրա կնոջ՝ Դորոթեայի շքեղ սարկոֆագները։
Տաճարի համար երգեհոն է պատրաստել ռոմանտիզմի շրջանի նշանավոր վարպետ Վիլհելմ Զաուերը։
Տաճարի առջև ձգվում է Լյուստգարդեն այգին, որի տեսքը հարյուրամյակների ընթացքում բազմիցս փոխվել է։ Ներկա տեսքը այգին ձեռք է բերել 1999 թվականի սեպտեմբերի 24-ի վերակառուցումից հետո։ Այժմ այն գազոնով մարգագետին է՝ կենտրոնում շատրվանով. հենց այդպես էր այն պատկերացրել Կարլ Ֆրիդրիխ Շինկելը։
Արտաքին հղումներ
Կատեգորիա:Գերմանիայի ճարտարապետություն
Օքսիդավերականգնման եղանակ
Օքսիդավերականգնման եղանակը ուրույն մի ճյուղ է քիմիական քանակական անալիզում։
Օքսիդավերականգնման եղանակի էությանը և մեթոդները
Ռեդօքսիդաչափության հիմքում ընկած են օքսիդավերականգնման ռեակցիաները։ Վերականգնիչները տիտրում են օքսիդիչներով, իսկ երբեմն էլ օքսիդիչները վերականգնում են որևէ վերականգնիչով։ Այնուհետև ստացված վերականգնված ձևը նորից տիտրում են որևէ օքսիդիչի աշխատանքային լուծույթով։
երբ վերականգնիչը տիտրում են օքսիդիչով, տեղի է ունենում օքսիդա-վերականգնման համակարգի պոտենցիալի փոփոխություն։ Այդ համակարգի պոտենցիալի մեծությունը հաշվում են Ներնստի հավասարումով.
կամ
Իսկ եթե ռեակցիային մասնակցում են ջրածնի իոններ, ապա բանաձևը կգրվի այսպես.
Ինչպես երևում է բանաձևից, ոեդօքս համակարգի պոտենցիալի մեծությունը կախված է՝
Օքսիդավերականգնման եղանակների անվանման հիմքում ընկած է աշխատանքային լուծույթի անվանումը։ Անալիզի հաճախակի օգտագործվող օքսիդա-վերականգնման եղանակներն են.
Նշված եղանակներից բացի, լաբորատոր գործնականում կիրառվում են նաև վանադաչափաթյունը, ցերիաչափությունը, տիտանաչափությունը և այլն։ Քանակական անալիզում օքսիդավերականգնման եղանակը շատ մեծ տեղ է գրավում։ Օքսիդավերականգնման ռեակցիայի ընթանալու հնարավորությանը որոշում են օքսիդավերականգնման ռեակցիայի հավասարակշռության հաստատունի մեծությամբ.
Անալիզի նպատակով կիրառվող ռեակցիայի K-ն պետք է գոնե հավասար կամ մեծ լինի 106-ից։
Օքսիդավերականգնման ռեակցիայի ուղղությունը որոշում են օքսիդացնող E_{oks.}, վերականգնվող E^0_{ver.} համակարգերի նորմալ պոտենցիալների տարբերությամբ. եթե այդ թիվը դրական է և մեծ է զրոյից, ուրեմն այդ ռեակցիան տեղի կունենա։
Օքսիդավերականգնման պոտենցիալի փոփոխությունը 100ՄԼ 0.1 և FeSO_4-ի լուծույթը նույն նորմալության Ce(SO_4)_2-ի լուծույթով տիտրելիս
Տիտրման կորից երևում է. որ
Կարս (այլ կիրառումներ)
Կարս կարող է վերաբերել.
Կարոլինա
Կարոլինա, համագերմանական օրենսգիրք, կազմվել Է 1532 թվականին (կոչվում Է կայսր Կառլոս V-ի անունով)։ 219 հոդվածների մեծամասնությունը վերաբերում Էր քրեական իրավունքին ու քրեական դատավարությանը։ Կարոլինան պետական իշխանության առանձին ֆեոդալների զենքն էր՝ աշխատավորների, հատկապես Թոմաս Մյունցերի գլխավորած գյուղացիական շարժման մասնակիցների դեմ։ Մահապատիժը (քառատում, ողջակիզում, գլխատում, ջրում խեղդելը, անվահարում) և հաշմող մարմնական պատիժները (կուրացում, լեզվահատում, ձեռնահատում) նրա հիմնական պատժամիջոցներն էին։ Դատավարությունն ընթանում, և ապացույցները ձեռք էին բերվում ինկվիզիցիոն մեթոդներով։ Ուժի մեջ էր մինչև XVIII դարի վերջը։
Կատեգորիա:Օրենսգրքեր
Թինաշե
Թինաշե Յորգենսեն Քաչինգվե (Tinashe Jørgensen Kachingwe, ), ամերիկացի երգչուհի, երգերի հեղինակ, երաժշտական պրոդյուսեր, դերասանուհի և պարուհի։ 2007 թվականից հանդիսացել է The Stunners խմբի անդամ, որը 2011 թվականին դադարեցրել է իր գործունեությունը։ 2012-2013 թվականներին մի քանի միքսթեյպ թողարկելուց հետո, նա 2014 թվականի հոկտեմբերի 3-ին թողարկում է իր դեբյուտային՝ «Aquarius» ստուդիական ալբոմը, որի «2 On» (համագործակցությամբ Սքուլբոյ Քյուի հետ) և «Pretend» (համագործակցությամբ ASAP Rocky-ի հետ) սինգլները զբաղեցրել են հորիզոնականներ միջազգային բազմաթիվ հիթ շքերթներում։
Երաժշտական ոճ
Թինաշեն իր երգերի մեծ մասը գրում է իրենց տան ստուդիայում։ Նա իր երաժշտական ոճը նկարագրել է «ժամանակակից, ռիթմիկ և փոփ», որը նաև ներառում է տարրեր ինդի, ալտերնատիվ և հիփ հոփ ժանրերից։
Ոգեշնչող կատարողներ
Երգչուհին նշել է, որ իրեն ամենաշատը ոգեշնչող կատարողն է ամերիկացի երգչուհի Քրիստինա Ագիլերան ։ Նա իրեն ոգեշնչող կատարողների թվին է դասում նաև Մայքլ Ջեքսոնին, Ջանեթ Ջեքսոնին և Sade խմբին ։ Հարցազրույցներից մեկում նա ասել է․ «Ես կարծում եմ, որ նրանք բոլորն էլ ինչ-որ ձևով խորհրդանշական են։ Նրանք բոլորն էլ զարմանահրաշ երգիչներ, վոկալիստներ [և] կատարողներ են» ։
Արտաքին հղումներ
Կատեգորիա:1993 ծնունդներ Կատեգորիա:Փետրվարի 6 ծնունդներ Կատեգորիա:Ամերիկացի երգչուհիներ Կատեգորիա:Ամերիկացի երգահաններ Կատեգորիա:Ամերիկացի դերասանուհիներ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի պարուհիներ Կատեգորիա:Երգերի հեղինակներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացիներ իռլանդական ծագմամբ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի փոփ երգիչներ Կատեգորիա:Ամերիկացի փոփ երգչուհիներ Կատեգորիա:Ամերիկացի հիփ հոփ երգիչներ Կատեգորիա:Ամերիկացի երեխա դերասանուհիներ
Յուրմուս
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Տալավերա
Տալավերա (Talavera, Talavera, Talavera), մունիցիպիալետը Իսպանիայում, մտնում է Լիեյդա նահանգի մեջ և Կատալոնիա ինքնավար միության կազմի մեջ։ Մունիցիպիալետը գտնվում է Ժիրոնա համայնքի կազմում։ Տարածքը զբաղեցնում է 30.1 կմ2։ Բնակչությունը 302 մարդ (ըստ 2010 թվականի մարդահամարի)։
Արտաքին հղումներ
Կատեգորիա:Իսպանիայի բնակավայրեր
Ֆրիտյոֆ Նանսենի կիսանդրի (Երևան)
Ֆրիտյոֆ Նանսենի կիսանդրի, գտնվում է Երևանի կենտրոնում՝ Աբովյան-Մոսկովյան փողոցներին հարող տարածքում։ Տեղադրվել է 2011 թվականի նոյեմբերի 9-ին։
Պատմություն
Նորվեգացի նշանավոր բևեռախույզ, Նոբելյան մրցանակի դափնեկիր Ֆրիտյոֆ Նանսենն առաջիններից էր, ով անձնվիրաբար օգնության հասավ Ցեղասպանությունից մազապուրծ հայերին։ Հազարավոր հայ գաղթականներ ստացան անձը հաստատող այն վկայականը, որ հետո պետք է կոչվեր «Նանսենյան անձնագիր»։
Հայ ժողովրդի մեծ բարեկամի կիսանդրին Երևանում տեղադրվել է նրա ծննդյան 150-ամյակի տոնակատարությունների շրջանակներում։
Կիսանդրու բացման արարողությանը մասնակցել են ՀՀ նախագահ Սերժ Սարգսյանը, ՀՀ արտաքին գործերի նախարար Էդվարդ Նալբանդյանը, Նորվեգիայի Թագավորության արտաքին գործերի նախարար Յոնաս Գահր Շտյորեն, Նանսենի թոռնուհին՝ Մարիտ Գրևը, փոխվարչապետ Արմեն Գևորգյանը, Երևանի քաղաքապետ Տարոն Մարգարյանը, Հայաստանում հավատարմագրված դեսպաններ և քաղաքացիներ ։
Քանդակագործը կիսանդրին կերտել է ստեղծագործական նորույթներով՝ թեք տեղադրված կիսանդրի ձեռքերով։
Ծանոթագրություններ
Կատեգորիա:Երևանի հուշարձաններ Կատեգորիա:Գարեգին Դավթյանի քանդակներ Կատեգորիա:Ասլան Մխիթարյանի հուշարձաններ
Սահմանադրական իրավունք
Սահմանադրական (Պետական) իրավունք, իրավունք առանձին ճյուղ, որը իրավական նորմերի ամբողջություն է և ամրապնդում է հասարակական ու պետական կարգի հիմքերը։ Սահմանադրական իրավունքը ձևավորվել է որպես հասարակական իշխանության նոր տեսակի երևան գալուն զուգընթաց։
Պետական իրավունքի գլխավոր աղբյուրը սահմանադրությունն է, ուստի իրավունքի այս ճյուղը կոչվում սահմանադրական։ Սահամանադրական իրավունքը սահմանում է հասարակական և պետական կառուցվածքի ձևերը, քաղաքացիների ժողովրդավարական ազատությունները, նրանց հիմնական իրավունքներն ու պարտականությունները, այդ իրավունքների ու ազատությունների նյութական, իրավական երաշխիքները և այլն ։
Ուելս (Անգլիա)
Ուելս (Wells), ոչ մեծ թեմական քաղաք և համայնք, անգլիական Սոմերսետ կոմսության Մենդիլ շրջանի վարչական կենտրոնը, հայտնի է իր գոթական ոճի տաճարով ։ Ուելսը քաղաքի կարգավիճակ է ստացել 1974 թվականի ապրիլի 1-ին ՝ Եկատերինա 2-րդ թագուհու հրամանով (չնայած նրան, որ այդ ժամանակ քաղաքում բնակվում էր 1205 բնակիչ)։ Ուելսը Անգլիայում երկրորդ սակավաբնակ քաղաքն է Սիթիից հետո, բայց Ուելսում կա ավելի փոքր քաղաք՝ Սենտ-Դեյվիդսը, որը Մեծ Բրիտանիայի ամենափոքր քաղաքն է ։
Քաղաքի անվանումը անգլերենից թարգմանաբար նշանակում է «աղբյուրներ» և ցույց է տալիս, որ քաղաքում կան բազմաթիվ հանքային աղբյուրներ, որոնցով այն հայտնի էր անցյալում ։
Պատմություն
Քաղաքը հիմնադրվել է հռոմեացի վերաբնակիչների կողմից, սակայն կարևոր կենտրոն է դարձել սաքսերի օրոք, 704 թվականին, երբ գահակալում էր Ուեսսեկս Ինեն կառուցվեց քաղաքի մայր տաճարը ։ Երկու հարյուր տարի առաջ քաղաքը վերածվում է եպիսկոպոսական տիրույթի, սակայն 1088 թվականին մտնում է Բատի կազմի մեջ։ Դա հանգեցրեց լուրջ վեճերի Ուելսի հոգևորականների և Բատի վանականների միջև։ Վեճերը շարունակվեցին մինչ այն պահը, երբ թեմը անվանակոչվեց Բատի և Ուելսի անվանմամբ։ Մինչև 1160 թվականը, երբ եպիսկոպոս Ռոբերտը կազմեց քաղաքի առաջին կանոնադրությունը, Ուելսը գյուղ էր։ Այդ նույն թվականին քաղաքին տրվեց հնարավորություն կազմակերպել տոնավաճառներ։
Ուելսը միացավ Դաժան Դատարանի Գրքին որպես Ուելլե (հին անգլիական wiells բառից), և նշվեց ոչ թե որպես քաղաք, այլ բնակավայր, որն ունի չորս կալվածք և 132 մարդ բնակչություն, մինչ դեռ այդ ժամանակ իրականում բնակվում էին 500-600 մարդ ։
Անգլիական քաղաքացիական պատերազմի ժամանակ պառլամենտական զորքերը օգտագործում էին տաճարը որպես մսուր, զբաղվում էին հրաձգությամբ տաճարի տարածքում, ավերում էին հարստորեն զարդարված քանդակները ։ Ուիլյամ Պեննը, գտնվելով Ուելսում իր Ամերիկա մեկնելուց առաջ, գիշերում է «The Crown Inn» իջևանատանը։ Հենց այստեղ էլ նա ձերբակալվում է շուկայի մեծ ամբոխի որոշմամբ, բայց, ի շնորհիվ Բատի և Ուելսի եպիսկոպոսի միջամտության նա ազատ է արձակվում ։
Մոնմուտշիրում ապստամբության ժամանակ ապստամբական ուժերը, որոնք հանդես էին գալիս ազգային եկեղեցու դեմ, ցասումնալից վիճակում ավերեցին տաճարի արևմտյան հատվածը։ Տանիքը օգտագործում էին որպես հրաձգության համար նախատեսված թիրախ, լուսամուտները ջարդում էին, երգեհոնը վնասում, իսկ գավիթը օգտագործում էին որպես ախոռ ։
Ուելսից 3 միլ (5 կմ) հեռավորության վրա Էքս գետի վրա գտնվում է Բլեդնեյ նավահանգիստը, ուր առաքվում են ապրանքներ։ Միջնադարում արտաքին առևտուրը իրագործվում էր Ռէկլի նավահանգստի միջոցով։ 14-րդ դարում ֆրանսիական նավը նավարկեց գետի հոսանքի հակառակ, և 1388 թվականին Թոմաս Տանները Ուելսից Ռէկլի նավահանգստով սկսեց գործվածքների և եգիպտացորենի արտահանումը Պորտուգալիա, իսկ փոխարենը ստանում էր երկաթ և աղ։ Ուելսը հանդիսանում էր գործվածքների արտադրման կենտրոն, սակայն 16-17-րդ դարերում գործվածքների առևտրի ծավալը փոքրացավ, բայց քաղաքը պահպանեց իր կարևոր դերը շուկայում ։
Ուելսում բացվել էին երեք երկաթգծային կայան։ Առաջին կայանը՝ Պրայորի Ռոադ (Priory Road), բացվել է 1859 թվականին և պատկանում է Սոմերսետի Կենտրոնական երկաթգծին (հետագայում Սոմերսետի և Դորսետի երկաթգիծ (Somerset and Dorset Joint Railway)) և հանդիսանում էր Գլաստոնբերիից սկսող կարճ ճյուղավորման ավարտակետ։ Երկրորդ կայանը՝ Արևելյան Սոմերսետ (East Somerset), կառուցվել է Պրայորի Ռոադից արևելք ընկած տարածքում 1870 թվականին՝ Չեդդեր Վելլեյ երկաթգծային ճանապարհի ճյուղի վրա։ Յատտոնից դեպի Ուելս ուղևորվելու ճանապարհին կառուվել է երրորդ կայանը։ Այա կայանը անվանեցին Տակեր-Սթրիթ (Tucker Street) ։
Սակայն 1963 թվականին Ուելսի բոլոր կայանը փակվեցին հաճախորդների համար։ Իսկ մեկ տարի անց, 1964 թվականին դադարեցվեցին նաև բեռնափոխադրումները դեպի Ուելս։
Երկրորդ համաշխարհային պատերազմի ժամանակ Ուելսի Սթոուբերի (Stowberry) զբոսայգում էր գտնվում ռազմագերինների ճամբարը, որտեղ հիմնականում պահվում էին իտալացի գերիները, որոնք գերեվարվել էին Արևմտյան անապատային գործողության ժամանակ։ Այնտեղ գտնվում էին նաև գերմանացիներ, որոնք գերեվարվել էին «Կոբրա» գործողության ժամանակ։ Վուկեյ Հոլլ Ռոադի (Wookey Hole Road) վրա գտնվող Պենլեյ (Penleigh) ճամբարը գերմանական աշխատանքային գաղութ էր ։
Ուելսը մշակույթում
Իր մանկությունը քաղաքում անց է կացրել հայտնի բրիտանացի ռեժիսոր Էդգար Ռայտը, ով նկարահանել է բազմաթիվ ֆիլմեր, օրինակ՝ «A Fistful of Fingers» ֆիլմը, որի գործողությունները ընթանում են Ուելսում։ Ինչպես նաև Ռայտը Ուելսում նկարահանել է «Hot Fuzz» ֆիլմը և իր առաջին ֆիլմը՝ «Dead Right»-ը։
Արտաքին հղումներ
Կատեգորիա:Մեծ Բրիտանիայի քաղաքներ
Բարոու-ին-Ֆերնես
Քաղաքը տեղակայված է Լոնդոնից մոտ 350 կմ հյուսիս-արևելքում և Շոտլանդիայի սահմանից 97 կմ հեռու։
Մինչ 19-րդ դարը Բարոու-ին-Ֆերնեսը փոքր ձկնորսական գյուղ էր, սակայն Անգլիայի արդյունաբերական հեղափոխության և երկաթգծի կառուցման արդյունքում Բարոու-ին-Ֆերնեսը սկսեց ակտիվորեն զարգանալ և օգտագործվել պողպատի արտահանման համար։ Բնական նավահանգիստը, որն ուներ արագ զարգացող քաղաքը, հնարավորություն տվեց կառուցել գերազանց նավակայան և նավաշինարան։ Բարոու-ին-Ֆերնես քաղաքի նավաշինարանները մասնագիտացված են ռազմական նավերի շինարուրությամբ, 1960-ական թվականներից նավաշինարաններում ավելի շատ կառուցվում են միջուկային սուզանավեր։ Սառը պատերազմի ավարտից հետո, թագավորական ռազմածովային ուժերի կողմից պատվերների կրճատմամբ պայմանավորված, քաղաքում գործազրկության բարձր աճ գրանցվեց։
Ծանոթագրություններ
Կատեգորիա:Բնակավայրեր այբբենական կարգով
Կատարի դիվանագիտական ճգնաժամ (2017)
Կատարի դիվանագիտական ճգնաժամ (قطع العلاقات الدبلوماسية مع قطر), դիվանագիտական ճգնաժամ Պարսից ծոցի երկրների շրջանում, որը սկսվել է 2017 թվականի հունիսի 5-ին, երբ Բահրեյնը, Սաուդյան Արաբիան, Եգիպտոսը, Եմենը, Արաբական Միացյալ Էմիրությունները, Լիբիան և Մալդիվները խզել են դիվանագիտական հարաբերությունները Կատարի հետ ։ Արաբական երկրները մեղադրում են Կատարին՝ «Մուսուլման եղբայրներ», «Ալ Քաիդա» և «Իսլամական պետություն» ահաբեկչական խմբավորումներին աջակցելու, ինչպես նաև շիական Իրանի հետ կապեր ունենալու համար    ։
Մինչ այդ, կատարական «Ալ-Ջազիրա» լրատվական գործակալությունը հայտնել էր, որ դիվանագիտական ճգնաժամի իրական պատճառը 2017 թվականին կատարական ինֆորմացիոն գործակալության համացանցային ռեսուրսների բազայի կոտրումն է ։
Ճգնաժամին մասնակից բոլոր երկրները, բացառությամբ Եգիպտոսի, Լիբիայի և Մալդիվների, անդամակցում են Պարսից ծոցի համագործակցության խորհրդին, որը տարածաշրջանային տնտեսական և քաղաքական միություն է։
Ենթադրաբար, 2017 թվականի մայիսին տեղի է ունեցել կատարական QNA ինֆորմացիոն գործակալության ռեսուրսների բազայի կոտրում։ Հրապարակված փաստաթղթերից մեկում Կատարի էմիրը աջակցություն է հայտնել Իրանին և Համասին։ Պաշտոնական Դոհան միջազգային սկանդալը անվանել է «վիդեո կեղծիք»՝ չբացատրելով, սակայն, դրա ծագումը։ Այդուհանդերձ, կատարական լրատվական գործակալությունները, արդեն իսկ, այն անվանել են կեղծ։ 2017 թվականի հունիսի 3-ին հաքերները կոտրել են նաև Բահրեյնի արտաքին գործերի նախարար Հալիդ բին Ահմեդ ալ Խալիֆայի թվիթերի պաշտոնական էջը ։ Այս իրադարձությունների արդյունքում Բահրեյնը, Սաուդյան Արաբիան, Եգիպտոսը, Եմենը, Արաբական Միացյալ Էմիրությունները, Լիբիան և Մալդիվները խզել են դիվանագիտական հարաբերությունները Կատարի հետ ։
Զարգացումներ
Gulf Air-ը, EgyptAir-ը , Emirates-ը, FlyDubai-ը, Air Arabia-ն, Saudi Arabian Airlines-ը և Etihad Airways-ը դադարեցրել թռիչքները դեպի Կատար :
Բահրեյնի արտաքին գործերի նախարարությունը կատարցի դիվանագետներին տվել է 48 ժամ՝ երկիրը լքելու համար ։
Վերը նշված բոլոր երկրները կոչ են արել իրենց քաղաքացիներին լքել Կատարը ։ Պարսից ծոցի երեք երկրներ (Սաուդյան Արաբիա, ԱՄԷ, Բահրեյն) Կատարի քաղաքացիներին տվել են երկու շաբաթ ժամանակ՝ դուրս գալու երկրից :
Կատարը հեռացվել է Հակաեմենական ռազմական կոալիցիայից։
Շրի Լանկայի մի շարք բանկեր դադարեցրել են գնել կատարական ռիալ։ Նրանք պատճառաբել են նրանով, որ Սինգապուրի իրենց գործընկերները խնդրել են իրենց գործարքներ չկատարել կատարական դրամական միավորով։ Շրի Լանկայի կենտրոնական բանկն էլ հայտարարել է, որ ինքը չի ստիպել երկրի գործարար բանկերին չկիրառել ռիալը ։
Սաուդյան Արաբիայի քաղաքացիական ավիացիայի վարչությունը զրոյացրել է Qatar Airways-ի լիցենզիան և հրամայել, որ ավիաընկերությունը երկու օրվա ընթացքում փակի իր գրասենյակները թագավորության ողջ տարածքում։ Ավիաընկերությունը հայտարարել է, որ կվերադարձնի բոլոր ուղևորների տոմսերի գումարները ։
ԱՄԷ-ի բոլոր նավթային նավահանգիստներին արգելվել է ընդունել Կատարի դրոշներով նավերին նավահանգիստ։ Բացի այդ, արգելվել է նաև օտար երկրներից ժամանող նավերի մուտքը դեպի նավահանգիստներ, որոնք այնուհետ շարժվելու էին դեպի Կատար ։
Ֆրանսիայի Ազգային ճակատ կուսակցության գլխավոր քարտուղար, եվրապատգամավոր Նիկոլյա Բեն հայտարարել է, որ իրադարձությունների այսպիսի զարգացման ֆոնին Ֆրանսիան նույնպես պետք է խզի դիվանագիտական հարաբերությունները Կատարի հետ ։
Սաուդյան Արաբիայի պահանջով փակվել է Ալ-Ջազիրայի տեղական ծառայությունը։ Ըստ արաբական կառավարության, լրատվական գործակալությունը տարածել է հակասաուդական տեղեկատվություն և սրել է իրավիճակը՝ «հակամարտող» կողմերի միջև ։
Մավրիկիոսը դարձել է ոչ արաբական երկրորդ պետությունը (Շրի Լանկայից հետո), որը խզել է դիվանագիտական հարաբերությունները Կատարի հետ Որպես պատճառ նշվել է Կատարի կողմից ահաբեկիչներին ֆինանսավորելու փաստը ։
Իրանը հայտարարել է, որ պատրաստ է Կատարին սնունդ մատակարարել՝ Պարսից ծոցի երկրների կողմից հայտարարված էմբարգոյի ֆոնին։ Իրանի գյուղատնտեսության նախարար Ռեզա Նուրանին հայտարարել է, որ իրենք կարող են մատակարարել սննդի բոլոր տեսակները, ինչի կարիքը կունենա Կատարը։ Մինչ այդ, ԶԼՄ-ներ հայտնել են, որ Սաուդյան Արաբիան և ԱՄԷ-ն դադարեցրել են շաքարի ներկրումը Կատար։ Կատարը մեծ կախվածություն ունի շաքարի ներկրումից։ Տարեկան այս երկիր ներկրվում է շուրջ 100 000 տոննա շաքարավազ։ Եգիպտական լրատվական գործակալություններից մեկն էլ հայտնել էր, որ Դոհայի բնակիչները սննդի խոշոր պաշարներ են կուտակում՝ հնարավոր դեֆիցիտից խուսափելու համար ։
Հունիսի 6-ին Մավրիտանիան հայտարարել է, որ պաշտոնապես խզում է դիվանագիտական հարաբերությունները Կատարի հետ, իսկ արդեն հունիսի 7-ին Կատարի հետ դիվանագիտական հարաբերությունները խզել է Կոմորյան կղզիները ։
Հազարավոր բեռնատար և մարդատար ավտոմեքենաներ են մնացել կատար-սաուդական սահմանագծին, այն բանից հետո, երբ Սաուդյան Արաբիայի իշխանությունները որոշել են արգելել կատարական համարներով բեռնատար ավտոմեքենաների ազատ տեղաշարժը Սաուդյան Արաբիայի տարածքով։ Արաբական ԶԼՄ-ները տարածել են տեսահոլովակ, որտեղ երևում է թե ինչպես են դատարկվել կատարական խանութները՝ տնտեսական բլոկադայից մեկ օր անց ։
ԱՄՆ ռազմաօդային ուժերի հրամանատար Հիթեր Ուիլսոնը հայտարարել է, որ ԱՄՆ-ն պատճառներ չի տեսնում՝ փակելու իր ռազմական ավիաբազան Կատարում։ Այդ մասին նա հայտարարել է Սենատում տեղի ունեցած հարց ու պատասխանի ժամանակ ։
Հորդանանի տեղեկատվության նախարար Մուհամմեդ ալ Մումինին հայտարարել է, որ երկրում փակվելու է Ալ-Ջազիրայի տեղական ծառայությունը ։
Հորդանանը, Ջիբութին և Սենեգալը հայտարարել են, որ կրճատում են դիվանագիտական հարաբերությունները Կատարի հետ։
ԱՄԷ կառավարությունը պահանջել է, որպեսզի Կատարի պաշտոնական ավիափոխադրող՝ Qatar Airways-ը փակի իր բոլոր գրասենյակները երկրի տարածքում։ Ի տարբերություն Սաուդյան Արաբիայի, ԱՄԷ-ն Qatar Airways-ին չի զրկել լիցենզիայից ։
Պատասխան արձագանք
Կատարի ԱԳՆ-ն հայտարարել է, որ Պարսից ծոցի երկրների որոշումները՝ խզելու հարաբերությունները Կատարի հետ, «հիմնավորված չեն և հիմնված են կեղծ և անհիմն փաստարկների վրա»։ Հարաբերությունների խզման նպատակը պարզ է։ Այդ երկրները ցանկանում են իրենց իշխանությունը տարածել ինքնիշխան Կատարի վրա։ Դա միջազգային իրավունքի շրջանակներում ինքնիշխանության սկզբունքի խախտում է։ Քարոզարշավը, որն իրականացվում է Կատարի դեմ, հիմնված է կեղծիքի և ստի վրա»։
Պաշտոնական Դոհան կոչ է արել Պարսից ծոցի բոլոր երկրներին նստել երկխոսության։ Մինչ այդ, Կատարի արտաքին գործերի նախարարը հայտարարել էր, որ երկիրը չի պատրաստվում սրել իրավիճակը։ Նախարարը նշել էր, որ Կատարը պատրաստ է նաև այլ երկրների հետ փոխհամագործակցության, որի արդյունքում կհարթվեր ստեղծված իրավիճակը ։
Qatar Airways-ը, ի պատասխան, դադարեցրել է թռիչքները դեպի Սաուդյան Արաբիա և Պարսից ծոցի այլ երկրներ ։
Կատարի իշխանությունները բանակցություններ են վարում Իրանի և Թուրքիայի՝ դեպի Կատար սնունդ և ըմպելիքներ ներկրելու համար։ Կառավարության ներկայացուցիչը հայտարարել է, որ փոխադրումները կիրականացվեն ազգային փոխադրողի միջոցով ։
Ծանոթագրություններ
Կատեգորիա:Կատարի արտաքին քաղաքականություն Կատեգորիա:Եգիպտոսի արտաքին հարաբերություններ Կատեգորիա:Սաուդյան Արաբիայի արտաքին քաղաքականություն Կատեգորիա:Գործող հակամարտություններ
Տուգուստեմիր
Տուգուստեմիր  (Тугустемир), գետ Ռուսաստանում, հոսում է Օրենբուրգի մարզում, Բաշկորտոստան Հանրապետությունում։ Գետաբերանը տեղակայված է Մեծ Յուշատիր գետի ձախ ափին՝ 53 կմ հեռավորության վրա։ Գետի երկարությունը 30 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Ուրալի ավազանային շրջանին, գետի ջրատնտեսային տեղամասը՝ Սամարա գետից մինչև Մեծ Իկ թափվելը, գետի ենթաավազանը բացակայում է։ Գետի գետային ավազանը Ուրալ գետն։
Տվյալներն ըստ ջրային ռեսուրսների ֆեդերատիվ տեսչության ․
Եկեղեցական իրավունք
Իրավունքը հայ հասարակության պատմության մեջ ծագել է նույն այն պատճառների և պայմանների ուղով ինչ որ պետությունը։ Պետաության և իրավունքի ծագման գործընթացները ընթանում են զուգահեռ։ Միաժամանակ տարբեր ժողովուրդների մոտ, տարբեր պատմական ժամանակաշրջաններում իրավունքի ծագումը ունեցել է իր առանձնահատկությունները։ Յուրաքանչյուր հասարակության տնտեսական և սոցիալական կյանքը պահանջում է արտադրության, բաշխման և նյութական բարիքների սպառման մեջ ընդգրկված մարդկանց գործունեության, նրանց վարքի կանոնակարգում։ Այս խնդիրը լուծվում է սոցիալական նորմերի օգնությամբ։ Նախնադարյան հայկական հասարակությունում (ինչպես նաև այլ ժողովուրդների) դրանք հիմնականում սովորույթներն էին։
Հասարակության սոցիալական շերտավորումը, հասարակության մեջ իրենց շահերով և հետաքրքրություններով տարբեր սոցիալական խմբերի ի հայտ գալը հանգեցնում են նրան, որ նախնադարյան տոհմատիրական համակարգի սովորույթներն այլևս ի վիճակի չեն լինում լուծել այս խնդիրը, կատարել իրենց համակարգավորիչ դերը։ Որակապես նոր սոցիալ-տնտեսական պայմանները պահանջում են պետության կողմից սահմանված կամ թույլատրված և պետության կողմից պաշտպանվող նոր համապարտադիր նորմեր։
Իրավունքի, ինչպես և պետության ծագումը հեշտ չի կատարվել, այն տևել է հարյուրամյակներ։ Ինչպես Հայաստանում, այդպես էլ տարբեր երկրներում այդ գործընթացը, թեև ընդհանուր օրինաչափություններով, ունեցել է անցյալի և ներկայի մտածողներին, հին ու նոր աշխարհի գիտնականներին։ Իրավունքի ծագման վերաբերյալ գոյություն ունեն տարբեր տեսություններ, որոնք մեծ մասամբ սերտորեն կապված են պետության ծագման մասին գոյություն ունեցող տեսությունների հետ։ Դրանցից առավել հայտնի և տարածվածներն են՝ աստվածային, բնական, պատմական, նորմատիվային, մարքսիստական տեսությունները։ Հայոց իրավունքի և իրավական մտքի պատմության սկզբնաղբյուրներն իրենց արմատներով գնում են խորը հնադար։ Դրանց համառոտ շարադրանքից երևում է, որ հնում և միջնադարում հայ ժողովրդի իրավունքը և իրավական միտքը պատմականորեն ունեցել է իր իրավական աղբյուրները։ Այդ աղբյուրներն են՝ իրավահայտ աղբյուրները, այսինքն հայ և օտար պատմագիրների աշխատությունները, վիմագիր տարեգրերն ու նյութական մշակույթի այլ հիշատակարանները։
Եկեղեցական կանոնների ժողովածուներ
Քրիստոնեությունը 4-5-րդ դարերից սկսած Հայաստանում սկսում են որպես իրավունքի աղբյուր ձևավորել եկեղեցական կանոնների ժողովածուները։ Դրանք վաղ միջնադարյան Հայաստանի ամենահին գրավոր աղբյուրներն են։ Սկզբնական շրջանում այդ կանոնները դավանաբանական թեզերի ու բարոյագիտական նորմերի համախմբումներ էին։ Հետագայում հետզհետե ընդգրկվում են նաև հասարակական հարաբերությունների կարգավորման որոշ շրջանակներ և համարվում են իրավական նորմերի բնույթով։ Միջնադարյան Հայաստանում գործող եկեղեցական կամ կանոնական իրավունքն արդեն 8-րդ դարից դառնում է կանոնադրությունների հավաքածու։
Օտար իրավունքի ռեցեպցիա
Հայ իրավունքի պատմության մեջ «օրենքը»՝ որպես սովորության իրավունքի նորմերից տարբեր մի հասկացություն, հանդես է գալիս, երբ Հայաստանում սկսվում են օտար օրենսգրքերի, ինչպես օրինակ մովսեսական, ասորահռոմեական և բյուզանդական օրենքների մասնակի կիրառումը, և դրա հետևաքով էլ առաջանում է տեղական ազգային օրենսգիրք կամ դատաստանագիրք կազմելու անհրաժեշտությունը։ Ազգային դատաստանագրերը, բնականաբար, իրենցից ներկայացնում էին օտար օրենքների և տեղական սովորութային իրավունքի համաձուլվածք։ Օտար իրավունքի առնչությամբ հարկ է նշել, որ նրա փոխառումը, այսինքն ռեցեպցիան, հիմնականում կատարվել է 2 ճանապարհով՝ բնական եղանակով, երբ հայ հասարակությունը գնահատելով իրավունքի այս կամ այն օտար աղբյուրի արժանիքները, կամովին ներմուծել է այն և պարտադրանքի եղանակոով՝ երբ օտար նվաճողները հայերին հարկադրել են ընդունել իրենց օրենքները։
Ազգային դատաստանագրքեր
Հայոց եկեղեցու իրավունքի համար աղբյուր են եղել նաև հայոց ազգային դատաստանագրերը՝ Դավիթ Ալավկա որդու կանոնները, Մխիթար Գոշի և Սմբատ Գունդստաբլի դատաստանագրքերը։
Ծանոթագրություններ
Կատեգորիա:Քրիստոնեություն *
Religinė teisė
Թինա Լիֆֆորդ
Թինա Լիֆֆորդ(Tina Lifford, ), ամերիկյան դերասանուհի և դրամատուրգ։ Նա հայտնի է դարձել ի շնորհիվ Fox հեռուստաալիքի «Հարավային Լոս-Անջելես»(1994) սերիալում ունեցած գլխավոր դերի, որը իհարկե երկար չի տևել, սակայն քննադատների կողմից բարձր գնահատականի է արժանացել     ։ Դրանից հետո Լիֆֆորդը նկարահանվել է մի շարք հեռուստաֆիլմերում, ներառյալ խաղացել է պատմության մեջ նշանավոր կանանց դերեր, որոնց թվում են Վիննի Մանդելան` «Մանդելա և դը Կլերկ» ֆիլմում, Ջեկի Ջոյներ-Կերսին` «Վազք դեպի երազանք։ Գեյլ Դիվերսի պատմությունը» ֆիլմում ։
Կենսագրությունը
Լիֆֆորդը իր կարիերան սկսել է 1980-ական թվականներին`«Բլյուզ-Հիլլ-փողոց», «Կենգի և Լեյսի» և «Նա սպանություն է գրել» սերիալներում` փոքր դերեր տանելով։ 1983 թվականից մինչև 1988 թվականը երկրորդային դեր է ստացել «Խաղաղ ալեհերձ»-ում։ Որպես լրացում South Central-ին, Լիֆֆորդը 1997 թվականին նկարահանվել է ոչ երկար գոյություն ունեցող NBC Crisis Center սերիալում ։ Ընդհանուր առմամբ նա նկարահանվել է ավելի քան 50 հեռուստաշոուներում, որոնց թվում են «Հրեշտակի հպում»-ը, «Նյու-Յորքի ոստիկանությունը», «Ծովային ոստիկանություն.Հատուկ բաժին»-ը, «Շտապ օգնություն»-ը և «Մարմնի մասեր»-ը։ Լիֆֆորդը նաև պարբերական դերեր է ունեցել «Ընտանեկան օրենք» (1999-2001), «C.S.I.: Հանցագործության վայրը» (2004-2005), «Լինկոլն-Հայթս» (2007-2009), «Ծնողները» (2010-2015) և «Սկանդալ» (2015) սերիալներում։
Ֆիլմագրություն
Մեծ էկրանին Լիֆֆորդը խաղացել է մի քանի հեռուստաֆիլմերում, երկրորդային դերեր տանելով, որոնց թվում են «Գույներ» (1988), «Պերիս Տրաուտ» (1991), «Մեծ կանիոն» (1991), «Մարդասպանի նամակը» (1998), «Այլ կերպ վճարիր» (2000), «Հիանալի Ջոնը» (2001), «Արյունալից աշխատանք» (2002), «Պատանտ» (2005), «Քաղաքային լեգենդներ 3։ Արյունալից Մերին» (2005)։
2016 թվականին Լիֆֆորդը սկսել է նկարահանվել Oprah Winfrey Network «Ավազների թագուհին» սերիալում, որը Ավա Դյուվերնեյի և Օփրա Ուինֆրիի արտադրությունն է ։
Ծանոթագրություններ
Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Հակոբ Տեր-Աբրահամյան
Հակոբ Տեր-Աբրահամյան Աստապատցի (ծնվ․՝ 19-րդ դար, Աստապատ), որմնանկարիչ ։
Կենսագրական տվյալներ
Հակոբ Տեր-Աբրահամյանի մասին բավականին քիչ տեղեկություններ են հայտնի։ Նա ծնվել է Նախիջևանի Աստապատ ավանում։ Ստեղծագործական անունը ստացել է հայրենի բնակավայրի անունից ։
Մասնագիտական գործունեություն
19-րդ դարի կեսերից հետո Հակոբ Տեր-Աբրահամյան Աստապատցին նորոգել և նոր որմնանկարներ է կատարել Աստապատի Կարմի վանքում, Ապրակունիսի Սուրբ Գևորգ եկեղեցում և Սուրբ Կարապետ վանքում, Ագնաբերդի Սուրբ Գրիգոր եկեղեցում և այլ հուշարձաններում ։
Ծանոթագրություններ
Կատեգորիա:Աստապատ գյուղում ծնվածներ Կատեգորիա:19-րդ դարի ծնունդներ Կատեգորիա:Հայ մանրանկարիչներ Կատեգորիա:Հայ նկարիչներ
Գանձակի լեռնաշղթա
Գանջայի լեռներ, լեռներ Փոքր Կովկաս լեռնահամակարգում։ Ձգվում է Աղստև և Թարթառ (Տրտու) գետերի միջև։ Գանջայի լեռների երեք հատվածներում ունեն տարբեր անուններ։ Արևմտյան հատվածը Մրղուզ գագաթի (3010 մ) անվամբ է, միջինը կոչվում է Սևանի լեռներ, իսկ արևելյանը, որ սկսվում է Հինալ գագաթից և արևելյան ուղղությամբ ձգվում է մինչև Թարթառ գետի ստորին հոսանքը, կոչվում է Մռավ։ Առաջացել է երրորդական դարաշրջանում։ Ջրբաժան է Կուր և Արաքս գետերի միջև։ Մրղուզի լեռնաշղթայի հարավ-հայաց լանջերը զառիթափ են, իսկ հյուսիսայինը՝ մեղմաթեք և աստիճանաբար իջնելով միախառնվում են Մերձկուրյան դաշտավայրի հետ։ Նրա հարավային լանջերի ստորին մասերը ծածկված են անտառներով։ Սևանի լեռները Մրղուզից ավելի բարձր են։ Նրա հարավային լանջերը, որ ուղղված են դեպի Սևանա լիճը, ժայռոտ են, լեռնանցքները բարձր են և ձմեռը համարյա անանցանելի։ Լեռնաշղթայի այդ կողմում գտնվող մի քանի առանձնացած ձորերում պահպանվել են գիհու պուրակներ, իսկ հյուսիսային լանջերն անտառապատ են։ Սևանա լեռնաշղթայից դեպի հյուսիս ձգվող լեռնաճյուղերը հայտնի են հանքային հարստություններով ։
Ծանոթագրություններ
Կատեգորիա:Հայկական լեռնաշխարհի լեռնաշղթաներ
Էուջենիու Կոշերյու
Կենսագրություն
Էուխենիո Կոսերյուն ծնվել է 1921 թվականի հուլիսի 27-ին Ռումինիայի թագավորության Միխեյլեն գյուղում (ներկայում՝ Մոլդովայի Հանրապետություն)։ Սովորել է Բելցի քաղաքի Liceul Teoretic „Ion Creangă” լիցեյում, որտեղ նրա դասընկերներն են եղել բեսարաբիացի գրող Վադիմ Պիրոգանը և ռումինացի գրող ու աստվածաբան Սերգիու Գրոսուն։ Այնուհետև Էուխենիո Կոսերյուն սովորել է Յասիի համալսարանում (Յասի), որն ավարտելուց հետո՝ 1940 թվականին, մեկնել է Իտալիա, որտեղ կրթությունը շարունակել է Հռոմում՝ Իտալիայի մշակույթի ինստիտուտում։ Այստեղ 1944 թվականին նա պաշտպանել է դոկտորական ատենախոսություն Chanson de geste (ֆրանսիական միջնադարյան գրականության ժանր էպիկական բովանդակությամբ) ժանրի ազդեցությունը հարավային սլավոնների քնարերգության վրա թեմայով և ստացել դոկտորի գիտական աստիճան։ 1944-1945 թվականներին Էուխենիո Կոսերյուն աշխատել է Պադովայի համալսարանում (Պադովա), իսկ 1945 թվականից մինչև 1949 թվականը՝ Միլանի համալսարանում։
Էուխենիո Կոսերյուն մի որոշ ժամանակ աշխատել է Լատինական Ամերիկայում՝ Ուրուգվայի Հանրապետական համալսարանում, ապա վերադարձել է Եվրոպա և մինչև իր կյանքի վերջն աշխատել Գերմանիայում՝ Տյուբինգենի համալսարանում։
Էուխենիո Կոսերյուն մահացել է 2002 թվականի սեպտեմբերի 7-ին Գերմանիայի Տյուբինգեն քաղաքում։
Էուխենիո Կոսերյուի անունն են կրում Բելցիի քաղաքային գրադարանը, Միխեյլեն գյուղի դպրոցը, Internațional de Științe ale Limbajului միջազգային կոլոքվիումը։
Արտաքին հղումներ
Կատեգորիա:Ռումինացի լեզվաբաններ Կատեգորիա:Ռումինացի պրոֆեսորներ
Կարմիր քարտ
Կարմիր քարտը, մի քանի մարզաձևերում՝ մասնավորապես ֆուտբոլում խաղացողին կամ մարզչին դաշտից հեռացնելու նշան է և ցուցադրվում է մրցավարի կողմից։
Կանոններ
Կարմիր քարտը կիրառվում է ֆուտբոլում, ռեգբիում, թեթև ատլետիկայում, գնդակով հոկեյում և այլ մարզաձևերում։ Այն մարզիկը, ում ցուցադրվել է կարմիր քարտը, պարտավորվում է լքել խաղը, իսկ նրա թիմին չի թույլատրվում փոխարինել այդ խաղացողին։ Բացառություն է գործում միայն հանդբոլում, որտեղ հեռացումից երկու րոպե հետո թիմը համալրվում է նոր խաղացողով։ Շատ դեպքերում կարմիր քարտ ստացած մարզիկին արգելվում է մասնակցել նաև հաջորդ մի քանի խաղերին։
Գնդակով հոկեյում կարմիր քարտը խաղացողին ցուցադրվում է տեխնիկական խախտման համար, օրինակ՝ մեկ խաղում երրորդ հեռացման համար։ Այս դեպքում թիմի կազմը համալրվում է 5 կամ 10 րոպե հետո, իսկ կարմիր քարտ ստացած մարզիկը պարտավորվում է գնալ հանդերձարան։
Թեթև ատլետիկայում կարմիր քարտը ցուցադրվում է երկու սխալ մեկնարկի կամ քայլքի տեխնիկան խախտելու համար։
Կարմիր քարտը կարող է ցուցադրվել նաև խաղից հետո, եթե հետխաղյա անալիզի արդյունքում նկատվում է կոպիտ, ոչ սպորտային պահվածք։
Ծանոթագրություններ
Կատեգորիա:Ֆուտբոլ Կատեգորիա:Հանդբոլ
Ավստրիայի ազգային բանկ
Ավստրիայի ազգային բանկ (Österreichische Nationalbank (OeNB)), Ավստրիայի Կենտրոնական բանկ, երկրի գլխավոր բանկն ու բանկային ոլորտի կարգավորողը ։
Պատմություն
Ավստրիայի ազգային բանկը հիմնադրվել է 1816 թվականի հունիսի 1-ին։ 1817 թվականի հուլիսի 15-ին բանկը իրավունք ստացավ թողարկել թղթադրամ ։
Ավստրո-հունգարական համաձայնագրի դրույթների համաձայն Ավստրո-հունգարական կայսրության Կենտրոնական բանկը կատարում էր 1878 թվականի սեպտեմբերի 30-ին ստեղծված Ավստրո-հունգարական բանկի գործառույթները ։ Ավստրո-Հունգարիայի բաժանումից հետո բանկը, որը գտնվում էր Ավստրիայի և Հունգարիայի համատեղ ղեկավարման ներքո, շարունակեց Ավստրո-հունգարական կրոնի թողարկումը։ Այն դեռևս շռջանառվում էր Ավստրիաում, Հունգարիաում, Չեխոսլովակիայում, ինչպես նաև այլ երկրներում։ 1924 թվականի հուլիսի 31-ին Ավստրո-հունգարական բանկը պաշտոնապես դադարեցրեց իր գործունեությունը։
1922 թվականի նոյեմբերի 22-ին ընդունվում է Ավստրիայի ազգային բանկ ստեղծելու մասին օրենք։ 1923 թվականի հունվարի 1-ից բանկը սկսեց իրականացնել իր գործառույթները ։
1938 թվականին տեղի ունեցավ անշլյուսը և Գերմանիայի կողմից Ավստրիայի բռնակցումը, որից հետո բանկը բանկը ձուլվում է գերմանական Ռեյխսբանկին։ Ավստրիայի ազատագրումից հետո՝ 1945 թվականի հուլիսին բանկը վերսկսում է իր հիմնական գործունեությունը ։
1996 թվականի դեկտեմբերի 3-ին Եվրոյի անվանական արժեքի թղթադրամի ընտրության ժամանակ ընտրվեց թիվ T382 էսքիզը, որի մի քանի նկարները ստեղծվել էին Ավստրիայի ազգային բանկի ձևավորող Ռոբերտ Կլայնի կողմից։
2002 թվականի հունվարի 1-ին Ավստրիայում շրջանառության մեջ է մտնում Եվրոն։ Ավստրիայի ազգային բանկը փոխանակում է շիլինգները եվրոյով առանց ժամկետի սահմանափակման։ Ավստրիայի ազգային բանկը օգտագործել է հատուկ գնացք, որը շրջել է երկրի ամբողջ տարածքով և փոխանակել բնակչության մոտ գտնվող 12.000.000.000 շիլինգը եվրոյով։
Կազմակերպություն
Ղեկավարման մարմիններն են գլխավոր ժողովը (Generalversammlung), գլխավոր խորհուրդը (Generalrat) և տնօրինությունը (direktorium): Գլխավոր խորհուրդը կազմված է նախագահից, փոխնախագահից և 8 անդամներից, որոնց նշանակում է դաշնային կառավարությունը 5 տարի ժամկետով և կրկին ընտրվելու իրավունքով։ Տնօրինությունը կազմված է նահանգապետից, փոխնահանգապետից և երկու տնօրեններից, որոնց նշանակում է դաշնային նախագահը դաշնային կառավարության առաջարկով, որն էլ իր հերթին առաջարկը ստանում է գլխավոր ժողովից։ Դաշնային հողերի գլխավոր քաղաքներում ունի 7 մասնաժուղեր, ինչպես նաև Վիլախ քաղաքում։
Ավստրիական ազգային բանկի կապիտալի կեսը անմիջականորեն պատկանում է պետությանը, իսկ ակտիվների մնացած փաթեթը բաշխված է հաստատությունների և անհատների միջև։ Ավստրիական ազգային բանկի գործառույթենրից են թղթադրամների թողարկումը, դրամական շրջանառության և վարկավորման կարգավորումը, ավստրիական առևտրային բանկերի գործունեության վերահսկում (սահմանում է բանկերի նվազագույն պահուստը, որի մինչև 15 %-ը նրանք պարտավոր են պահել ազգային բանկի հաշիվներում), արժույթի կուրսի պահպանումը, արտարժույթով գործառույթների կատարումը և այլն։ Թղթադրամների թողարկումը չի ապահովվում ոսկով։
Դրամական շրջանառության և վարկավորման կարգավորման համար Ավստրիական ազգային բանկին իրավունք է տրված հիմնական առևտրային բանկերին տրամադրել վարկեր, սահմանել և փոփոխել տոկոսադրույքը և այլն։
Ավստրիական ազգային բանկին տեղեկատվություն ստանալու լայն իրավունքներ են տրված։ Այն իրավունք ունի ձևաթղթեր պահանջել առանձին վարկային կազմակերպություններից, սահմանի առևտրային բանկերի հաշվետվությունների ստանալու ժամկետները։ Այդ տվյալների հիման վրա Կենտրոնական բանկը կատարում է վիճակագրական վերլուծություն և անհրաժեշտության դեպքում երկրի բարձրագույն իշխանությանն ու միջազգային կազմակերպություններին տրամադրում անհրաժեշտ տեղեկատվություն։
Հայտնի է, որ Ավստրիական ազգային բանկի հաշվեկշռում 1969 թվականի ապրիլի 23-ին եղել է 50,3 միլիարդ շիլինգ։ Պահուստները կազմել են 4,6 միլիարդ շիլինգ, թղթադրամների թողարկումը՝ 28,2 միլիարդ շիլինգ, ոսկին և արտարժույթը՝ 33,2 միլիարդ շիլինգ, այդ թվում՝ ոսկին 14,8 միլիարդ շիլինգ։
Սպասարկում
Բանկային օրենսդրությունը առաջին հերթին պաշտպանում է հաջախորդների շահերը։ Հաշիվների մասին տեղեկատվության տրամադրումը երրորդ անձանց կատարվում է միայն հաջախորդի գրավոր դիմումի հիման վրա կամ քրեական գործի շրջանակներում դատարանի պահանջով։
Օտարերկրյա քաղաքացին, ով ավելի քան երեք ամսով Ավստրիա է ժամանել զբոսաշրջային վիզայով, հաշիվ բացելու դեպքում պետք է ներկայացնի անձը հաստատող փաստաթուղթ։ Բանկը գրանցում է անձնագրային տվյալները և հաճախորդի քաղաքացիությունը։ Այդ տեղեկատվությունը, համաձայն բանկային օրենսդրության, գաղտնիք է։ Հաճախորդների ավանդների ապահովության համար Ավստրիական ազգային բանկը դրանք ապահովագրում է։ Ապահովագրութմը վերաբերում է բոլոր տեսակի ավանդներին՝ անկախ այն բանից, թե ներդրումները կատարվել են Ավստրիայի քաղաքացու, թե օտարերկրացու կողմից։
Միջոցառումներ
Բանկը երբեմն կազմակերպում է միջոցառումներ, որոնք կապված չեն բանկային գործի հետ։ Այդպիսի միջոցառումներից է օրինակ «Ոսկյա սալիկի» ցուցդրությունը, որը տեղի է ունենում Վիեննայում գտնվող Ավստրիական ազգային բանկի թանգարանում նոյեմբերի 13-ից դեկտեմբերի 31-ն ընկած ժամանակահատվածում։ Ցուցադրությունը պատմում է ոսկու կորզման, միջազգային դրամաշրջանառության համար անհրաժեշտ ոսկյա սալիկների մասին։ Ավստրիական ազգային բանկում պահվում է 289 տոննա ոսկի, ինչը մոտ 5 միլիարդ եվրո է կազմում։ Ցուցադրության ընթացքում կարելի է ծանոթանալ ոսկու ստուգման եղանակների մասին ։
Միջադեպեր
2002 թվականի մարտին Ավստրիայի ազգային բանկը սխալմամբ թողարկել է սխալ պարունակող եվրո թղթադրամներ։ Այդ մասին հայտնել է Ավստրիայի Ներքին գործերի նախարարությունը։ Սխալ տպված թղթադրամները հայտնաբերվել են գերմանական Ռեգենսբուրգ քաղաքի բանկերից մեկում։ Սերիայով և համարներով պարզվել է, թե թղթադրամները որտեղից են թողարկվել։ Հինգ եվրոյանոց թղթադրամի հակառակ կողմում չի եղել որևէ նկար։ Ավստրիական ազգային բանկը արդեն տպագրել էր բազմաթիվ այդպիսի սխալ թղթադրամներ, որոնք անմիջապես հայտնվեցին կոլեկցիոներների թիրախում և «գնվում էն» թղթադրամի անվանական արժեքից թանկ գնով
Ռեկվիզիտներ
Ավստրիայի ազգային բանկը տեղակայված է Ավստրիայի մայրաքաղաք Վիեննայում՝ Օտտո Վագներ պլաց փողոցի թիվ 3 հասցեում։ Ազգային բանկի կենտրոնական դրամարկղը գտնվում է Վիեննայի Գարնիզոնգասե փողոցի թիվ 15 հասցեում։
Արտաքին հղումներ
Ավստրիա Կատեգորիա:Ավստրիայի բանկեր
Օրինի ան Տիերաշ
Օրինի ան Տիերաշ (Origny-en-Thiérache), կոմունա Ֆրանսիայում, գտնվում է Պիկարդիայի մարզում։ Կոմունայի դեպարտամենտը՝ Էնան է։ Մտնում է Իրսոն կանտոնի կազմի մեջ։ Կոմունայի շրջանը՝ Վերվեն:
Տնտեսություն
2010 թվականին համայնքի 899 աշխատունակ (15-64 տարեկան) բնակիչներից 615-ը տնտեսապես ակտիվ էին, 284-ը՝ ոչ ակտիվ (ակտիվության ցուցանիշը կազմել է 68,4 %, 1999 թվականին եղել է 66,9%)։ 615 տնտեսապես ակտիվ բնակիչներից աշխատում էին 529-ը (298 տղամարդ և 231 կին), գործազուրկ էին 86 մարդ (42 տղամարդ և 44 կին)։284 տնտեսապես ոչ ակտիվ բնակիչներից 60-ը եղել են աշակերտներ կամ ուսանողներ, 111-ը՝ թոշակառուներ, 113-ը տնտեսապես ոչ ակտիվ էին այլ պատճառներով :
Արտաքին հղումներ
Կատեգորիա:Ֆրանսիայի բնակավայրեր
Մյունխեն
Միջին դարեր
Մյունխենի պատմությունը սկսվում է 8-րդ դարում, երբ մոտակայքում գտնվող Շեֆթլարնի (գերմանացի Kloster Schäftlarn) վանքի վանականները բնակություն հաստատեցին Պիտեր բլուրում (գերմանական Պետերսբերգլ)։ Բնակավայրի տեղում այսօր գտնվում է Սուրբ Պետրոսի եկեղեցին (գերմ. ՝ Sankt-Peter-Kirche):  Առաջին անգամ քաղաքը հիշատակվում է 1158 թ. Փաստաթղթերում ՝ Վիլլա Մյունիչեն անվան տակ. սակայն արդեն 1175 թվականին Մյունխենին շնորհվեց քաղաքի կարգավիճակ և տեղադրվեցին քաղաքի պարիսպները։
1240-ին Մյունխենը անցավ Վիտելսբախների տիրապետությանը, իսկ Բավարիայի բաժանումից հետո 1255-ին նրանց նստավայրն էր Վերին Բավարիայում մինչև 1918 թվականը։ 1507 թվականին Բավարիայի միավորմամբ Մյունխենը դարձավ նրա մայրաքաղաք, իսկ 1806-ին ՝ Բավարիայի Թագավորության մայրաքաղաք։  Ներկայումս Մյունխենի Վիտելսբախների նստավայրը գործում է որպես հանրային թանգարան։
Նոր ժամանակներ
1810 թ. Հոկտեմբերի 17-ին, ի պատիվ թագաժառանգ արքայազն Լյուդվիգի (հետագայում թագավոր Լյուդվիգ I) և Սաքսոնիա-Հիլդբուրգհաուսի արքայադուստր Թերեզայի հարսանիքի պատվին, կազմակերպվեցին ձիարշավներ, որոնք սկիզբ դրեցին Oktoberfest ամենամյա բանահյուսական փառատոնին։